
PERSONATGES 


NETHÚ     (30  anys),  home  del  Nord,  esclau  de  Clodius.  Tenor 

RODIA     (20    »   ),  cortisana  d'Emporium   ....  Sopran 

NURION  (25    »   ),  muller  de  Nethú,  filla  de   .    .    .  Mitg-sopran 

BAR         (60    »   },  capdill  de  les  hordes  invasores    .  Baix 

GORGIES  (38    »   ),  vianant  y  filosop  grec    ....  Tenor 

Clodius  (40    >  ),  ric  gerrer  d'Emporium  ....  Bariton 

Un  llenyataire   Bariton 

Un  pastoret   Sopran 


Homes  del  Nord,  esclaus  de  Clodius.  —  Guerrers  del  Nord, 
d'hordes  diferentes.  —  Vermadors  y  vermadores,  bacants, 
llenyataires,  vianants,  esclaves  de  Rodia,  gent  del  poble,  &. 


L'acció  passa  a  Emporium,  al  finalisar  la  dominació  romana. 
Dreta  y  esquerra  del  espectador. 

ACTE  PRIMER 


V 


L'escena  representa  al  primer  terme  l'era  o  obrador  del  gerrer  Clo- 
Dius,  situat  a  les  portes  d'Emporium.  Entre  la  s-gona  y  la  tercera 
caixa,  atravessa  la  escena  de  banda  a  banda  la  via  dels  Alis  Camps, 
plantada  de  xiprers  y  baladres,  a  l'ubaga  dels  quals  hi  ha  arrenglerats 
alguns  sepulcres  y  estàtues  de  marbre  blanc  daurat  pel  sol;  darrera 
dels  xiprers  del  fons  s'entreveu  la  badia  de  Rodes  qual  alt  promon- 
tori  s'ovira  quasi  al  mitg,  encara  que  un  xic  a  l'esquerra.  Entre  Is 
sepulcres  hi  ha  dugués  moles  pera'ls  terrossos,  que  mouran  els  es- 
claus; per  tot  el  primer  terme  hi  ha  molta  obra  de  gerres  posada  a 
secar.  Alguns  esclaus  tornegen  àmfores,  d'altres  s'ocupen  en  dife- 
rents treballs  de  gerrer.  Al  aixecar-se  1  teló,  encara  llu  1  sol  que  deu 
pondre-s  a  mitg  acte  perquè  acabi  aquest  al  fí  del  crepuscol,  ence- 
nent-se 1  far  de  Rodes. 


ESCENA  I 


Clodius,  vegilant  el  treball,  Nethú^  Chor  d'esclaus 

(^Per  una  via  van  y  vénen  quasi  contÍ7iuament  llenyataires ^  tra- 
giners, vianants,  passejants  ab  tot  el  moviment  propi  d^una 
ciutat  comercial. —  Nethú  torneja  una  gerra. —  Vuit  esclaus 
roden  les  moles ^  quatre  a  cada  una.  —  Els  altres  treballen  a 
la  dreta.) 

Chor 


Voltem,  germans, 
enfonsats  en  l'esclavitut! 
lligats  de  mans, 
voltem  germans, 

plorant  la  nostra  morta  joventuti 


Clodius 

Correu,  la  llum 

està  a  punt  d'entrar  al  marí 

Chor 

CorremI  la  llum 

mai  més,  mai  més  hauria  de  tomarl 

(Clodius  sen  va  per  la  dreta. 

Boira  mansa 

que  de  les  montanyes  caus, 
vel  d'anyorança, 
boira  mansa, 

vine  a  fer-nos  més  dolç  aquest  mar  blau! 

Nethú,  alçant'Se 

Anem,  germans, 

tornem  a  lluitar  y  a  viure, 

alcem  les  mans 

y  anem,  germans, 

a  la  conquesta  de  la  vida  lliurel 

Chor,  minvant  el  treball 

Lliuresl  la  llibertat 

té  la  pau  de  les  montanyes. 

Sortim  de  la  ciutat! 

lliuresl  la  llibertat 

mulla  com  una  pluja  les  entranyes. 

Nethú,  animant-se  més  y  més 

Tres  voltes  a  la  nit 

se  m'ha  desvetllat  el  cor. 
Vagament  he  sentit 
tres  voltes  a  la  nit 

soroll  de  trompes  devallant  del  Nort. 

Una  part  del  chor,  deixant  el  treball 
Són  els  nostres  germans! 

L' ALTRA  PART  DEL  CHOR,  deixant  també  la  feina 
Són  la  dolça  munió  de  les  germanes! 

Nethú 

Cantem,  y  els  nostres  cants, 
germanes  y  germans, 
desvetllin  vostres  ànimes  llunyanes. 
(^Tots  els  esclaus  s'acoblen  entorn  de  Nethú  j  entonen  cançons 
de  la  llur  terra.) 

Nethú 

Sortim  al  bosc 

y  entremitg  de  les  brànques  la  lluna 
ens  omplirà  de  claredat  el  cor; 
sortim  al  bosc 

a  cercar  el  misteri  y  la  fortuna. 

Chor 

Sortim  al  bosc 

y  fem  soroll  per  desvetllar  al  déu 
que  de  les  bèsties  guarden  els  udols; 
sortim  al  bosc 

a  fruir  de  les  verges  de  la  neu. 

Nethúj^  Chor 

Sortim  al  bosc, 

guerrers  del  Nord  de  cabelleres  rosses, 
deixem  cantar  vora  les  fonts  el  cor 
y  en  mitg  del  bosc 

omplim  tota  la  neu  de  taques  sanguinoses. 
( Quan  són  al  bo  y  mellor  del  entusiasme,  surt  Clodius  per  la 
dreta  y  veient  que  han  deixat  la  feina,  els  empaita  pegant- 
los-hi  ab  el  puny  clos  y  ab  el  ftiet.) 

ESCENA  II 
Dits  y  Clodius 
Clodius 

Per  Jupiter,  que  feu?  canteu  encara 
sota  l'esclavitut?  bojos,  més  bojos 
que  ubriagada  matrona  en  llit  de  festa, 
no  té  prou  força  1  jou  per  dominar-vos? 
Enrera  doncs!  la  pell  de  les  espatlles 
farà  de  pergamí  y  ab  la  sang  vostra 
hi  escriurem  nostra  llei.  Enrera,  enrera! 
(Alça  l  fuet  sobre  Nethú;  aquest  li  detura  l  braç  y  li  pren  el 
fuet.) 

Nethú 

Prou!  no  vull  treballar;  mata-m  si  goses, 
però  deixa-m  cantar  les  cançons  meves 
quan  la  quieta  visió  de  les  montanyes 
se  m'entra  dins  de  l'ànima. 

Clodius 


No  cridis! 

No  parlis,  carn  esclaval  no  malmetis 
la  nostra  dolça  parla,  que  tos  llabis 
barbarament  mosseguen  ses  paraules. 
Ves-ten!  treballa,  o,  per  els  déus,  arrenco, 
com  fruita  verinosa  de  la  branca, 
la  teva  odiada  llengua;  baixa  1  front! 
guspiregen  tos  ulls  abominables 
com  entremitg  de  la  tancada  gàbia 
guspiregen  els  ulls  de  les  panteres 
que  han  de  matar  cristians! 

Nethú 

Doncs  ja  s'apropen 
dies  en  que  vosaltres,  fills  de  Roma, 
fills  borts  d'emperadors,  al  davant  nostre 
heu  de  fer  de  cristians;  no  són  paraules, 
són  profecies!  Sí,  la  meva  vida 
no  es  com  les  vostres  àligues  que  jeuen 
sobre  la  mort  dels  vostres  caps,  ma  vida 
fuig  del  present  que  li  negueu,  y  enfonsa 
en  el  pervindre  l'esperança  llarga 
y  les  ungles  potents. 

Clodius 

Enrera!  insultes 
la  nostra  llei!  enrera!  vull  matar-te! 
(Clodius  s'abraona  ab  Nethú,  qui  s  defensa  vigorosament; 
mentrestant^  Gorgies  y  Rodia  que  s  passejaven  lentament 
per  la  via  dels  sepulcres,  s  adonen  de  la  lluita  y  van  posant-hi 
un  interès  creixent;  finalment  s  acosten  als  lluitadors  inter- 
posant-shi  Gorgies  ab  traça.  —Rodia,  a  la  que  no  sorprenen 
aquestes  escenes  de  violència,  resta  un  xic  apart  entretenint- 
se  teixint  una  garlanda  de  roses ^  que  cull  d'entre  Is  sepulcres, 
feina  en  la  que  V ajuden  les  seves  esclaves.) 

ESCENA  III 
Nethú,  Clodius,  Gorgies  y  Rodia 

GORGIES 

Fuetejar  esclausl  Clodius  s'ha  tornat  dóna 
y  té  tot  el  posat  nerviós  d'una  matrona 
que  s'enrabia. 

Clodius 
Deixa-ml  vull  trocejar-lol 
Gorgies 

Esperal 

tel  véns? 

Clodius 

El  destinava  per  lluità  ab  la  pantera. 
Gorgies 

Jo  1  destino  a  altres  lluites  y  a  bèsties  més  hermoses. 
Rodia  lluitarà  ab  ell,  coronada  de  roses. 
Mel  véns? 

Clodius 

Perquè? 

Gorgies 

No  vull  que  crudelment  esmercis 
el  teu  propi  remat.  Quàn  vols?  (Ad  senzillesa.) 

Clodius 

Dos  mil  sestercis. 


GORGIES 

Es  meu.  —  Ave,  lliberti  la  Grècia  t'ha  fet  lliure, 
torni  a  arrelar-te  al  cor  la  voluntat  de  viure! 
y  tu  Clodius,  salut!  emporta-t  els  esclaus, 
que  1  dia  està  morint  y  aquests  horitzons  blaus 
sembla  que  s'enfosqueixin  sobre  l'esclavitut. 

Clodius 

Salut!  que  Is  déus  vos  guardin. 

Els  esclaus,  ab  melangia 

Salut!  Nethú! 

Nethú,  idem 

Salut! 

( Clodius  y  Is  seus  esclaus  sen  van  cap  a  la  dreta ^  emportant-sen 
Vobra  de  gerrer  y  les  eines,  deixant  V escena  nl·la.) 

ESCENA  IV 
Nethú,  Gorgies  y  Rodia 
RoDiA,  acostant-se  a  Nethú 
Ton  nom? 

Nethú,  ab  gran  intensitat 


Nethú! 

RODIA 

D'on  véns  tant  gran  d'espatlles 
y  ab  aquesta  daurada  cabellera 
que  t'arruixa  de  sol  el  rostre  d'home? 

Nethú 

Vinc  de  terres  del  Nordl...  de  vostra  Gal-lia 
y  de  més  enllà  encaral  porto  a  dintre 
soroll  de  neu  que  s  fon  y  tinc  la  pensa 
misteriosa  com  la  boira  sempre! 
Una  dolça  tristesa  porto  a  sobre, 
com  el  cos  blanc  d'una  germana  morta 
que  haig  d'enterrar  y  no  he  enterrat  encara. 

GoRGiES,  ab  certa  ironia 

Parla  bé  ton  esclau! 

RoDiA,  ab  sinceritat 

M'apar  sa  veu 
com  musica  de  boscos,  quan  entrant-se 
a  dintre  d'ells  el  vent  besa  les  branques. 

GORGIES 

Doncs  t'agrada  parlant? 

RODIA 

Es  fort!  m'agrada. 

GORGIES 

Els  seus  braços  tant  forts,  potser  no  abracin 

sense  fer  mal! 

RODIA 

Y  Is  teus  de  por  de  fer-men 
quasi  bé  no  m'abraceni  —  Nethú,  digues 
perquè  es  dolça  ta  parla,  si  tos  braços 
semblen  d'atleta? 

Nethú 

Perquè  parlo  ab  tu. 
La  neu  de  mes  montanyes  que  endureixen 
els  vents,  se  fon  sota  la  calorosa 
pietat  del  sol!  la  nit  sembla  que  rigui 
quan,  estremint-se  com  un  cor  la  selva, 
canta  sos  cants  l'au  celi  a  dintre  d'ella. 
Y  tu  has  estat  per  ton  esclau,  oh  Rodial 
com  un  sol  nou,  com  una  nova  terra 
plena  de  somnis  d'Immortal;  y  t  miro 
com  desde  1  cim  de  les  montanyes  aspres 
a  la  fonda  planuria  d'un  verd  tendre 
mira  amorosament  el  que  caminal 

GORGIES 

Puix  t'agrada  el  llibert,  Rodia,  proposo 
seure  tots  tres  vora  1  camí  y  parlar 
mentres  se  pongui  1  sol. 

Rodia 

Gorgies,  ets  sabi 

inventor  de  plaersl 


GoRGiES,  ab  intenció 

Y  Nethú,  oh  Rodia? 


RODIA 

Nethú  es  tot  ell  com  vas  de  terra  roja 
ple  de  vi  nou.  (A  Nethú.)  Segueixi 

Nethú 

Oh  Rodia  meva! 


ESCENA  V 

(Se  van  acostant  els  cants  llunyans  de  les  vermadores  que  per 
fi  surten  a  V escena  pel  fons  de  V esquerra,  reposant-hi  abans 
d* entrar  a  la  ciutat.  Van  coronades  de  pàmpols  y  acompa- 
nyen els  cants  ab  aldufos  sense  picarols  y  ab  sistres  aguts. 
Rodia  y  Gorgies  s'asseuen  a  la  primera  mola  de  V esquer- 
ra, sobre  la  qual  hauran  posat  un  ric  drap  les  esclaves  de 
Rodia;  Nethú,  dret,  no  s  mou  del  costat  d'aquesta.  El  dia 
baixa  lentament,  encenent-se  cap  a  la  fil  far  de  Rodes.) 

Chor  de  Vermadors 

'     Omplim  els  camins  cantant  d'alegria, 
oh  dònes,  gotims  degotant  petonsi 
mossegant  els  grans  de  Thracia,  fem  via 
y,  en  penyora,  el  vent  omplim  de  cançonsi 

Filla  dels  braços  grans, 

tos  pàmpols  han  caigut. 
Vermarem  de  tos  llabis,  vermarem  de  ton  pit. 

Filla  dels  braços  grans, 

de  rialles  d'infants, 
farem  florir  les  quatre  columnes  de  ton  llit. 

Vermadors  de  llabis  gfans, 

fills  de  cabres  y  Silvans, 
deixeu  les  dues  roses  blanques  de  mon  pit; 

que  la  verge  Diana 

la  nostra  pudica  germana, 
guarda  al  sortir  la  lluna  el  nostre  llit. 

Tots 

Fem  les  alegres  dances  dionisianesl 
Vessem  nostres  cançons  sobre  les  coses! 
Els  marbres  prenen  actituts  humanes. 
Les  dònes  tenen  un  caient  de  roses. 
( Comença  lentament  el  ball,  pujant  el  nombre  dels  que  hi  pre- 
nen part.) 

Evohé  de  les  riallesi 

Evohé  final  del  mónl 

Rius  que  rius  sobre  les  coses. 

Rius  que  rius  vermant-ho  tot! 

Evohé  de  galtes  rojesl 

Quan  a  posta  arriba  1  sol 

ell  y  tu  sembleu  germans, 

ell  y  tu  rient  de  totl 

Ave,  darrera  alegrial 

Evohél  Triomfi  Raól 
Per  vermar  el  bon  vi  que  tot  ho  alegra 

ha  de  servir-te  tot. 


ESCENA  VI 

Dits  y  El  Llenyataire 

{El  ball  es  al  punt  més  alt  d'animació  y  quasi  de  violència, 
arribant  aleshores  un  llenyataire  ab  la  túnica y  els  cabells  en 
desordre,  cobert  de  pols  y  fet  malbé  qui  ab  grans  crits  arren- 
ca Is  balladors  de  la  llur  abstracció  y  se  li  acosten.  Gor- 

gzes,  Rodia  y  Nethú  aniran  seguint  ab  viu  interls  la  relació 
del  nou  arribat.  Al  sortir  pel  centre  el  llenyataire  s'encén  el 
far  de  Rodes.) 

El  Llenyataire 

Els  estrangers!  els  estrangers!  les  dances 

facin  lloc  als  combats! 

Guerrers  d'Emporium!  defensors  de  Roma! 

es  decorós  y  dolç  morí  en  el  campi 

El  torrent  d'homes  udolant  avança, 

la  plana  atravessant; 

la  cabellera  al  vent,  sembla  que  vinguin 

tots  coronats  de  llamps. 

Semblen  boscos  cremant  que  1  vent  empaita 

per  les  dormides  valls! 

quan  pugen  sobre  d'elles,  les  montanyes 

trontollen  tremolant. 

Vénen  infants  y  dònes  y  guerrers 

y  carros  y  remats! 

jamai  he  vist  tan  plenes  les  montanyes 
de  multitut  cridant! 

Cremen  els  boscos;  dels  pastors  que  troben, 
sacrificis  ne  fan; 

maledicció  dels  Déus,  van  per  la  terra 
cantant  en  llengües  barbres  y  matant. 
Els  estrangers!  els  estrangers!  les  dances 
facin  lloc  als  combats! 

El  chor,  allunyant-se  ràpidament  cap  a  la  ciutat 
per  la  dreta 

Els  estrangers!  els  estrangers!  que  vinguin 
y  entremitg  de  nosaltres  dançaran! 


ESCENA  VII 


NeTHÚ,  RoDIA,  GORGIESJI/  EL  LLENYATAIRE 

{S'acoblen  en  la  primera  mola,  com  abans  del  ball,} 

GORGIES 

Llenyataire,  d'on  vénen 
els  estrangers  que  dius? 

El  Llenyataire 

Del  Nord,  montanya  avall, 
montanya  avall  com  rius, 
llur  crit  de  guerra  es  Bar, 
Bar,  el  famós  guerrer I 

Nethú,  ab  gran  emoció  acostant- se  al  Llenyataire 
y  parlant  ab  intensitat 

Bar  dius?  (Apart,  ab  abatiment.)  Arriben  tart! 

GORGIES,  que  segueix  la  relació,  sense  commoure-s  y  sols 
despertant-li  certa  curiositat. 

Has  vist  dònes? 

El  Llenyataire 

La  filla  de  Bar 
cabellera  al  vent,  cabellera  rossa, 
ab  la  llança  a  les  mans  s'obre  pas, 
trocejant  els  arbres,  trocejant  les  roques... 
CGorgies  parlant  ab  el  Llenyataire,  sen  va  ab  aquest  cap  a 
r esquerra,  Rodia  y  Nethú  molt  abatut  romanen  a  la  pri- 
mera mola,) 


ESCENA  Vm 


RoDiA  y  Nethú 

RODIA 

Amor  meu,  què  tens?... 

Nethú 

Amor  meu,  tristeses, 

ton  amor  —  tan  gran!  — 

esbocina,  al  entrar,  l'ànima  meva. 

Ton  amor,  com  llamp 

en  mitg  de  la  selva, 

fóra  del  teu,  esborra 

tot  altre  pensament  dins  de  ma  pensa. 

Sento  del  lluny  del  lluny 

cantar  la  meva  terra, 

cantar  els  meus  germans, 

cantar  les  boires  de  la  pàtria  meva... 

Oh  Rodial  Com  ets  tu 

criatura  perfecta, 

que  m'has  deixada  l'ànima 

com  en  mort  suau  divinament  quieta?... 

RODiA,  apassionadament 

Mon  benvolgut,  arriba 

a  l'estimada  teva, 

besa  els  llabis  de  porpra, 

l'espatlla  blanca  com  el  marbre  besa, 

deixa  Is  germans  al  lluny, 

deixa  la  pàtria  teva, 

d'olor  de  jessamins 

la  meva  cambra  embaumarà  ta  pensal 

Nethú 

Oh  ma  estimada,  soc 

com  arbre  en  primavera, 

car  perdo  majestat 

ab  la  blancura  de  la  flor  novella, 

car  perdo  majestat 

y  perdo  fortalesa... 

com  gota  en  mitg  del  mar 

jo  he  desparegut  en  ta  bellesa. 

RODIA 

Amor  meu,  què  tens? 

Nethú 

Amor  meu,  tristesesi 

CS'ou  el  cant  dels  esclaus  al  lluny.) 

Nethú 

No  Is  sents,  Rodia,  no  Is  sents? 

canten  les  seves  penes, 

y  1  braç  del  seu  Nethú 

per  abraçar-te  abandonats  els  deixa... 

Ves-ten...  me  fas  horrorl 

m'has  fet  un  malvat.  —  Ves-tenl 

Rodia 

Nethú,  també  es  esclava 

y  plora  esclavitut  l'ànima  meval 

Nethú 

Ves-ten,  que  vull  lluitar! 

RODIA 

Vull  estimar- te,  queda-t! 

Nethú 
Patrial  sang  de  ma  sangl 

RODIA 

Nethú,  cos  de  mon  cos  y  ànima  meval 

Nethú,  les  meves  mans, 

netejaran  de  penes, 

com  un  roser  d'espines, 

el  jardí  amplissim  de  la  teva  pensa. 

Sobre  Is  remordiments 

veçaré  mes  caricies... 

Nethú 

Noi  deixa-ml  ves-tenl 

RODIA 

Sí, 

tigre  d'Hircania,  la  tigressa  t  cridal 
Nethú 

No  m  quedaré. 

RODIA 

Per  força! 
Nethú 


Mai  més  esclau,  mai! 


RODIA 

Vinel 
(Lluiten.) 

m 

Nethú 

No! 

RODIA 

Amor  meu,  besem,  beseml 
Nethú 

Adéu  esclavitut! 

(Rebutjant-la.') 
Desvetlla-t,  pàtria  meval 


TELÓ 


ACTE  SEGON 


L'escena  representa  una  petita  planura  a  dalt  d'una  montanya;  a  la 
tercera  caixa  a  l'esquerra,  un  alt  rompiment  practicable  baixa  quasi 
dret  fins  a  l'altra  banda  de  l'escenari,  y  de  la  tercera  caixa  de  la 
dreta,  un  rompiment  molt  més  baix  va  a  morir  a  la  tercera  part  de 
l'amplada.  Al  aixecar-se  1  teló,  en  l'extrem  d'aquest  rompiment  hi 
dorm  un  pastoret  en  mitg  d'un  remadet  també  adormit.  A  l'ultim 
terme,  un  gran  bosc  de  pins  que  se  suposa  davallar  cap  al  darrera, 
va  de  part  a  part  de  l'escena  en  ratlla  quasi  dreta,  però  inclinant-se 
la  baixada  dels  cims  dels  arbres  cap  a  l'esquerra. 
Es  de  nit,  y  encara  que  fa  una  mica  de  lluna,  se  veuen  parpellejar 
les  estrelles.  Per  terra  poden  haver-hi  grans  clapes  d'herba.  Aprop 
d'on  dorm  el  pastoret  una  gran  pedra  practicable,  deurà  servir 
com  ara  d'un  sacrifici. 

El  Chor  de  guerrers  baixa  ab  certa  precaució  pel  practicable  de 
l'esquerra,  escorcollant  el  lloc  com  pera  evitar  una  sorpresa.  Va  al 
primer  terme,  sense  adonar-se  del  Pastoret. 


ESCENA  I 

El  Pastoret,  adormit.  Chor  de  guerrers,  armats  d'una 
faisó  primitiva,  espases  curtes,  destrals  de  bronze,  etz. 

Chor 

SeguiuI  la  nit  es  clara  com  el  dia 
en  aquestes  regions; 
les  estrelles  fan  via 

tot  plorant  blanca  llum  sobre  Is  turons. 

ESCENA  II 

Dits  ji^  ^/  Chor  de  Caçadors,  coberts  de  pells y  armats  de  llar- 
gues fletxes  de  tret.  Encarant-se  ah  el  Chor  de  Guerrers. 

Salut  als  arribats  primer  que  tots 
al  país  blau  de  les  enceses  flors, 
als  més  lleugers  en  el  camí,  que  s  fan 
companyia  del  vent,  tot  caminant! 

Chor  de  Guerrers 

A  vosaltres,  salutl  els  caçadors 
dels  llargs  cabells  y  de  l'esguart  de  foc, 
que  lloms  y  espatlles  amples  amagueu 
sota  les  pells  més  blanques  que  la  neu. 

Abdós  Chors 

Quedem-se  aquí  y  aprofitem  la  pau 
d'aquest  bon  cel  inalterable  y  blau. 
Mentres  cridant  s'acosten  per  les  valls 
dels  guerrers  implacables  els  cavalls. 
(Al  recórrer  V escena,  troben  el  Pastoret,  el  desperten  y  V  agafen 
brutalment.') 

Un  pastor  adormit!  lliguem-lo  aquí, 

que  la  victima  es  dolça  d'oferir 

quan  el  camí  s'ha  fet 

y  el  mar  s'ovira  al  lluny,  immens  y  quiet! 

El  Pastoret,  en  actitut  de  demanar  perdó;  el  remat  s'haurà 
fet  desaparèixer  cap  a  l'esquerra  aprofitant  r  aglomeració  de 
tots  davant  del  pastor. 


Que  feu?  pietat! 
qui  sou  vosaltres! 

pietat!  què  faig, 
per  castigar-me? 
guardo  remats, 
remats  de  cabres, 
remats  que  van 
per  les  montanyes 
lluny  de  ciutat 
cercant  bon  aire. 
Remats  que  mai 
pensen  ni  parlen 
d'emperadors 
ni  de  batalles... 
Que  lluny  dels  banys 
y  de  les  places 
no  són  esclaus 
ni  n  fan  als  altres. 
Pietatl  què  faig 
per  castigar-me? 
guardo  remats, 
remats  de  cabres! 

Abdós  Chors 

Dolça  es  la  parla  del  pastor;  sa  veu 
quant  se  queixi  morint,  semblarà  al  Déu 
musica  delitosa, 

més  dolça  que  1  cantar  de  dóna  hermosa. 
(A  poc  a  poc  se  va  omplint  V escena  de  guerrers,  dones  ab  els 
llurs  fills  y  caçadors:  van  armats  diferentment,  encara  que 
ab  certa  divisió  en  colles  y  tots  entren  per  V esquerra,  per  on 
vénen  també  alguns  cavalls^  guarnits  ab  pells.  Els  trajos 
de  tots  deuen  ésser  senzills;  una  túnica  curta,  ajustada  al 
cos  per  una  corretja  de  la  qual  deu  penjar  el  sabre  curt,  la 
destral,  la  7nassa  d'armes  prÍ7?iitiva  y  altres  armes  per  Pis- 
iil.  Les  cames  cobertes  ab  calces  ajustades  al  tormell,  de 
colors  foscos  y  perduts.  Els  cabells  roigs  y  rossos,  molt  llargs, 
y  en  alguns  guarnits  ab  cintes.  Obrint- los  pas  apareixen  al 

centre  Bar  el  gran  capdill,  sa  filla  Nurióny  el  fill  (V  aquesta, 
que  pot  ésser  un  noi  de  6  a  lo  anys.  Bar,  porta  l  cap  desco- 
bert, però  l  cos  cobert  ab  una  cota  de  xapes  de  cuire.  Nurión 
va  també  armada.  Abdós  deuen  ésser  objecte  de  grans  senyals 
de  respecte  de  part  de  tots,  pera  que  s  vegi  desde  l  primer 
moment  que  són  els  caps.  Van  al  davant  dels  que  arriben.") 


ESCENA  III 

Dits 
Chor  d'homes 

Són  els  guerrers!  són  els  guerrers!  mireu! 

entremitg  de  les  branques  les  destrals 

espurnegen  la  llum!  són  com  incendi 

que  serpeja  de  nit  amenaçant. 

Déu  acompanyi  a  Bar,  Nurión  arribi 

gloriosa  de  sa  força  al  nostre  camp! 

sacrifiquem  la  víctima  en  penyora 

de  la  victorià  que  apropant-se  va. 
(Bar,  ab  un  moviment  majestuosament  imperatiu,  detura  V exe- 
cució del  pastor  que  s  preparaven  a  realisar  els  primers  que 
r  havien  agafat.) 

Bar 

Fills  meus!  fills  de  la  boira  y  les  montanyes 
que  fan  de  testa  al  món.  Germans  gloriosos 
dels  pins  septentrionals,  pobres  de  soca 
y  de  brancatge  amplissim.  Homes-arbres 
que  protegiu  la  flor  del  pensament 
ab  el  brancatge  no  domat  dels  braços! 
Ja  som  aquí!  sortits  de  les  cavernes, 
com  el  sol  de  la  mar,  es  necessari 
que  donem  llum  al  món,  que  les  belleses 


sàpiguen  llur  bellesa,  que  les  coses 
la  vida  llur  aprenguin  de  la  nostral 
Ja  som  aquí  vora  la  mar  serena 
que  s  deixa  atravessar  sense  lluitar, 
vora  les  flors  que  séns  treball  esclaten, 
vora  les  dònes  que  a  tothom  estimen, 
vora  Is  gerros  de  vi  que  sense  limit 
s'abeuren  dels  raims  per  ells  mateixos. 
Ja  som  aquí,  vora  la  vida  plena 
que  com  a  saba  sanitosa  mulla 
tota  la  terra  aquesta.  —  Es  còs  de  dóna 
que  necessita  una  ànima.  —  Fills  meusi 
Fem-la  viure  aquesta  ànima  en  la  terra 
que  no  n'ha  tingut  mail  Que  flors  y  roques 
y  dònes  y  palaus  y  banys  y  temples 
tinguin  quelcom  d'inexplicable  a  dintre 
com  la  visió  gegant  de  nostres  boires. 

(Reparant  en  el  Pastoret  y  parlant-li.) 
D'ont  ets,  llatí? 

El  Pastoret 
No  n  guardo  recort  ni  ho  sé. 

Bar 

Què  fas? 

El  Pastoret 

Guardo  remats, 

remats  de  cabres, 

moltons  y  pensaments  y  somnis. 

Y  lluny  dels  banys 

y  de  les  places 

no  soc  esclau 

ni  n  faig  als  altres. 

Bar 

Y  no  ets  llatí  ni  ets  del  Nord? 

El  Pastoret 
No  soc  rés,  soc  jo  mateix. 

Bar 

Acabem  d'una  volta!  aixequeu  Tara 

y  emporteu's-en  la  victima  germansl 

després  del  sacrifici 

devallarem  de  nit  a  la  ciutat. 
(Surten  tots  emportant-sen  el  pastoret.  Sen  van  els  chors  en 
totes  direccions,  acompanyant-los  Bar  ab  un  gest.  Nurión 
s'acomoda  sota  l  practicable  de  la  dreta.,  on  li  hauran 
preparat  un  bon  jaç  de  pells.  El  seu  fill  reposa  ab  el  cap 
apoiat  a  la  falda  de  la  seva  mare.  —  Nethú  que  arriba  per 
la  dreta,  s'ha  trobat  entre  bastidors^  ab  els  que  ja  executen  el 
sacrifici  del  pastor.  Se  senten  les  primeres  paraules  de  Nethú^ 
entre  bastidors.') 

ESCENA  IV 

Nethú  y  Bar 

Nethú,  desde  dintre 

Enderroqueu  l'altar,  deixeu  la  victimal 
Guerrers  del  Nordl  la  crudeltat  es  mare 
de  victòries  funestes:  no  feriul 
la  sang  bullint  sobre  la  dolça  terra 
corsecarà  la  molça.  (Sortint  a  escena.) 

Bar,  mon  pare! 
en  mos  diaris  somnis,  no  esperava 

trobar-te  novament  y  ab  sang  ben  xorca 
mullar  mos  Uabis  al  besar  tes  mans. 

Bar 

Ets  Nethú? 

Nethú 

Soc  Nethúl  plenes  a  dojo 
d'angunies  repetides  mes  entranyes 
coneixen  el  dolor  y  l'avorreixen. 
No  per  la  sang  m'agrada  la  victorià 
sinó  per  la  victorià!  deixeu  pare 
en  el  seu  lloc  els  homes,  y  vosaltres 
preneu  el  vostre  lloc  que  està  per  sobre 
de  tots  els  dels  demés!  les  vostres  cases 
encara  no  estan  fetes;  es  debades 
matar  els  ciutadans  si  al  fi  nosaltres 
res  hem  de  fer  de  les  ciutats  antigues. 

Bar 

Funestament  l'esclavitut,  Nethú,  . 

ha  sembrat  sa  llevor  en  les  entranyes 

d'un  fill  del  Nord.  — Tu  no  ets  Nethú!  Paraules 

timides  com  aucells  d'aquestes  terres 

brollen  dels  llabis  teus.  La  teva  espatlla 

te  la  covarda  inclinació  dels  arbres 

que  s  dobleguen  al  vent! 

Nethú 

No,  Bar!  ma  espatlla 
té  1  moviment  tranquil  y  el  doblegar-se 
de  les  branques  ab  fruit,  amorosides 
de  la  terra,  d'aon  senten  que  la  saba 
a  alimentar-les  puja! 


I 

Bar,  descompost 


Guerral  victimesi 
combats  y  destrucciól 

Nethú,  serenament 

Perquè?  es  possible 
que  a  la  sola  visió  de  vostra  força 
les  ciutats  se  rendeixin  y  aleshores 
serà  com  una  flor  vostra  victorià 
ab  perfum  de  bellesa. 

Bar 

De  bellesa? 

què  es  la  bellesa,  fill? 

Nethú 

Pare:  la  calma 
d'aquest  cel  y  aquest  mar  y  d'aquests  astres 
perpetualment  en  equilibri! 

Bar 

Calla! 

No  t  vull  sentir,  Nethú!  tos  Uabis  tenen 
sentencies  de  romà  y  potser,  perjuri, 
has  estimat  llurs  dònes  y  defenses 
així  esposes  y  fills  al  defensar-los. 
(Fóra  de  sí,  sen  va  sense  escoltar  les  darreres  paraules  de 
Nethú.) 

J^ETHÚ 

Ah  que  pobra  es  ton  ànima,  mon  pare! 

Adéu,  mon  parel  Quedeu  sols!  Jo  cerco 
la  pau.  —  Feriu  y  mateui  Adéul 
(Vol  anar-sen  per  la  dreta,  mes  Nurión  que  V  escoltava  ja  de 
bon  principi,  s' acosta  precipitadament  y  li  falla  l  pas. 

ESCENA  V 

Nurión  Nethú 

Nurión 

Nethúl  queda-tl 
la  religió  del  teu  recort,  alçant-se 
a  dintre  del  cor  meu,  m'ha  donat  forces 
pera  arribar  aquí:  l'esposa  mare, 
cercant  el  seu  espòs  deixà  les  neus 
y  vingué  a  les  planures  del  mitg-dia. 
No  perquè  tu  m'estimis  solament; 
perquè  t'estimo  jo,  vinc  devallant, 
com  aigua  de  la  font,  en  cerca  teva. 

Nethú 

Nurión,  escolta! 

Nurión 

Ja  no  call  fa  estona 
que  t'estic  escoltant:  pi  de  la  serra, 
va  trocejar-te  la  destral  romana! 
De  la  boscuria  ont  era  druïdesa 
tos  braços  m'arrencaren  y  entre  Is  meus, 
fill  del  amor,  vares  deixar  me  un  fill, 
còm  tu  fort  y  altivós.  —  Ens  separà 
la  guerra  —  y,  fóra  de  la  llar,  vivies 
encara  a  mon  costat:  ara  que  t  trobo, 

ara  t  miro  més  llunyl 

Nethú 

Nuriónl  no  creguis 
que  deixi  d'estimar-te  perquè  deixo 
de  pensar  o  de  parlar  com  tu. 
Tomem  si  vols  al  Nord;  fem  vida  intensa 
sota  dels  nostres  pins.  Què  ns  fan  les  cases 
y  les  ciutats  y  els  homes  y  el  mitg-dia 
y  el  Nord  mateix?  Tant  sols  la  vida  es  nostra 
perquè  vivim. 

NURIÓN 

No!  no  ets  tu  el  Nethú 
dels  nostres  boscos  negres!  Les  carícies 
d'eixa  llum  resplendenta  han  fetes  febles 
les  teves  energies  poderoses, 
bèstia  de  la  Germania.  —  Vull  que  triomfi 
ma  voluntat! 

Nethú 

Nurión:  no  es  prou 
que  sigui  teu  ton  pensament? 

NURIÓN 

Ma  pàtria 

m'ha  dat  mon  pensament:  no  1  cerco  a  Roma. 

Per'xò  deixo  mes  boires  solitàries 

y  sacrifico  al  Déu!  ^ 

Nethú 


Nurión!  la  vida 


abans  de  tu,  nodria  de  la  terra 
les  infinides  abondancies. 

NURIÓN 

Ma  vida  sols  ets  tu! 

Nethu 
Y  doncs  perquè  matar? 

NURIÓN 

Perquè  la  mort  es  font  de  vides  noves. 
Nethú 

Sí,  Nurión,  sí!  tu  vius,  tu  ets  de  Nethú 
la  sola  vida  y  l'estimada  esposa, 
però  tornem  al  Nordl 

Nurión 

Vull  que  Nord  sigui 
tota  la  terra:  enlairaré  1  mitg  dial 

Nethú 

Pensa  que  aquestes  gents  a  ton  espòs 
la  llibertat  donaren. 

Nurión 

Nethúl  pensa 
que  abans  te  la  prengueren. 

Nethú 

Sí,  més  ara 
soc  lliure  novament,  soc  de  ma  esposa! 

NURIÓN 

No,  Nethú!  ja  no  ets  res,  figura  d'home; 
ja  t'han  privat  del  pensament  que  t  feia 
singolar  entre  Is  homens;  aigua  morta 
en  mitg  de  la  planuria  deturada, 
ja  en  ton  cervell  equilibrat  no  canten 
les  onades  alçant-se:  es  impossible 
tenir-te  amor  per  res:  igual  a  tots, 
seguir-te  essent  esposa  m  semblaria 
ser  esposa  de  tots  els  teus  semblants! 
Haig  de  dir-te,  Nethú,  perquè  no  tens, 
fóra  del  nom,  res  diferent  dels  altres. 

Nethú 

Nurión! 

NURIÓN 

Deixa-m  y  escolta.  —  Déus!  la  força 

per  tant  gran  sacrifici!  ( Dirigint-se  al  noi.) 

Genolls  en  terra!  en  terra  dic!  prepara-t 

a  presenciar  la  mort  de  tots  els  teus 

y  del  teu  pensament  —  així,  fill  meu! 
(El  noi,  posat  un  genoll  en  terra,  alçal  cap  fjiirant  espo  fugit 
la  seva  mare,  ab  tot  y  mantenir-se  ferm.  Seguint  el  <^<cres- 
cendo-i)  dels  versos  la  mare  s  acosta,  alçant  un  llarg y  ample 
coltell  0  espasa  curta,  a  V infant  que  allarga  Is  braços  enlla- 
çant el  cos  de  la  mare,  com  esperant  el  cop.  Detura  l  sacri- 
fici la  protesta  de  Nethú,  el  noi  s'aixeca  restant  dret  ab 
l'arma  que  ha  arreplegat  de  terra^  sostenint-la  ab  tots  dos 
braços  y  en  actitut  d'home  fet.) 

Una  sentencia  de  mort 
sobre  ton  front  ha  caigut, 
sentencia  amarga  per  mi, 
sentencia  amarga  per  tu. 
Jo  renunciaré  en  nom  teu  - 
a  la  vida  que  t  preparen, 
lluny  de  la  pietat  de  Déu 
renuncia,  fill  meu,  a  viure, 
fill  desgraciat  de  Nethúl 

Nethú,  retenint  el  braç  de  Nurión 

Quin  es  ton  pensament? 

NURÍÓN 

Fer-ne  justícia 

en  el  nom  de  la  vida. 

Nethú 

Vols  matar-lo? 

Nurión 
Tu  ho  has  volguti 
Nethú 

Oh,  no,  noi  Nurión,  llença 

l'arma  als  meus  peusi  jo  la  faré  ben  meva, 

jo  encarnaré  ton  pensament. 

Nurión 

Me  jures 
seguir-me  sempre  en  mon  camí? 

Nethú 

Noi  Te  juro 
caminar  al  davant  perquè  m  segueixis! 
Germans  meusl  (Dirigint-se  arreu.) 

germans  meusl  a  mi!  la  nit 
afavoreix  la  ruta.  Emporium  canta 
com  ubriagada  verge,  embolquellant  se 
en  l'escuma  del  mar!  Anem!  adintre 
de  les  seves  entranyes  fem  que  dormin 
els  nostres  fills.  (Van  entrant  guerrers.) 

ESCENA  VI 
Dits,  Bar  j  El  Chor 
NuRióN,  obrint  els  braços  en  actitut  d' admiració  y  d'amor 
Oh  espòs! 
Nethú,  fent  lo  mateix  que  Nurión 
Esposa  meval 

(Resten  abraçats,  decantant  Nethú  el  cap  sobre  V espatlla  de 
Nurión.  Van  entrant  guerrers,  dones  y  ?iois  per  tots  els 
costats  de  V escena,  armats  y  disposats  a  empendre  de  nou  el 
camí,) 

Bar,  dirigint-se  a  tots  els  circumstants  ab  gran  energia 

Y  ara,  fills  meus,  torneu  a  caminar 
seguint  mos  passos. 

Nethú 

No!  fins  ara,  pare, 


vós  el  primer  l'estol  menàveu 
dels  vostres  fills!  ara  la  lluita 
reclama  un  braç  robust  y  un  pit  de  jove. 

NURIÓN 

Qui  serà,  doncs,  el  nostre  guia? 

Nethú^  senyalant  el  seu  fill  que  continua  mantenint 
r espasa  entre  les  seves  mans 

Aquest. 

Tots 

Visca!...  Salvel...  Salut!... 

Nethú 

Marxem!  segueix-me,  Nurión! 
i  Al  cridar  els  primers  visques,  etz.,  uns  quants  guerrers  agafen 
al  noi,  el  posen  dret  ràpidament  sobre  un  gran  escut  ovalat 
y  alçant-lo  V exposen  a  V entusiasme  de  tots  en  el  centre  de 
V  escena.) 


TELÓ  PAUSAT 


ACTE  TERÇ 


L'escena  representa  la  part  exterior  de  la  vil-la  de  Clodius,  prop  de 
la  mar.  —  A  la  dreta,  la  terraça  de  la  vil-la  que  està  enlairada  un 
xic  sobre  1  pla  natural  de  l'escenari.  Amples  graons  de  marbre  hi 
condueixen.  —  La  gran  taula  de  l'orgia,  resplendenta  de  cristall, 
d'or,  d'argent  y  roses,  ocupa  1  mitg  de  la  terraça,  sota  1  pòrtic  d'ar- 
quitectura romana  que  dóna  entrada  a  la  vil-la. 
L'escenari  forma  una  mena  de  plaça  o  de  jardí  ab  pòrtics  y  plantes 
retallades. 

Al  fons,  el  mar:  alguns  graons  condueixen  a  la  platja,  ont  hi  ha 
fondejada  una  airosa  barca  grega. 

Mentres  la  disbauxa  creix  a  la  taula,  on  les  esclaves  acaben  de  servir 
grans  plates  de  menjars  esquisits,  al  fons  del  pòrtic,  per  consegüent 
en  el  pati  mateix  de  la  casa  de  Clodius,  hi  haurà  gladiadors  que 
lluitaran,  y  a  un  costat  de  l'escenari,  per  no  distreure  de  la  taula  Is 
ulls  de  l'espectador,  ballaran  dances  de  Venus  les  sacerdotesses  de  la 
Deessa:  hi  haurà  també  sonadores  de  flauta  dibuixant  la  melodia 
del  ball.  El  moviment  dels  de  la  taula,  llurs  riallades  y  gatzara  no 
han  de  parar  un  moment.  Tot  ha  d'anar-se  a  poc  a  poc  desenfrenant 
dins  l'escena.  —  L'acte  comença  pel  ball  de  sacerdotesses. 

ESCENA  I 
Clodius,  Gorgies,  Rodia  y  els  convidats 
Clodius 


Dèieu,  Gorgies,  que  Rodia.. 

GORGIES 

Mai  l'havia  ^ 
vista  com  ahir  tarda:  el  teu  esclau 
deu  estar  ergullós,  mellor  garlanda 
no  podia  esperar  ni  matant  tigres. 
Rodia  va  està  infantil.  —  Tota  la  blanca 
virginitat  dels  seus  primers  istius 
que  ha  estalviada  fins  ara,  va  emplear-la 
per  sedui  l'esclau...  Pel  vostre  Bacus, 
que  fins  gelós  me  vaig  sentir  mirant-la. 

Clodius 

Són  veritat  aquestes  coses,  Rodia? 

Rodia 

No  n  parlem  més,  voleu?...  Mireu,  parlant 
de  coses  que  vosaltres,  mos  aimants, 
mai  heu  entès  ni  haveu  d'entendre  mai, 
mon  Clodius  opulent  y  mon  suau  Gorgies 
han  oblidat  de  posar  vi  al  meu  cràter. 
CAlça  gentilment  la  copa  buida  y  Clodius  y  Gorgies  al  ma- 
teix temps,  ab  un  gerro  cada  un,  li  aboquen  a  dojo  un  vi  dau- 
rat. La  copa  vessa  desseguida,y  cortesanes  y  paràsits  del  vol- 
tant paren  les  llurs  copes  sota  el  raig  y  van  bevent.  —  Gran 
gatzara.  Qualques  dònes  en  lloc  de  copes  pareii  sota  del  vi 
rams  de  roses  obertes  y  roges,  xuclant-les  després  voluptuo- 
sament.  —  Rodia,  en  tant,  gentilment  alçada  y  estès  el  braç 
nu  per  aguantar  el  cràter,  fa  I" elogi  del  vi y  den  Clodius, 
el  seu  aimant  d^ aquella  nit.) 

Vesseu-me  1  vi  daurat! 
el  vi  daurat  que  fa  cantar  la  sang, 

vesseu-me  1  vi  daurat 
que  dels  dolors  presents  ens  fa  oblidarl 
Vesseu- me  1  vi  daurat 

que  ns  omple  de  frisances  d'immortal, 

que  ns  torna  a  dar  a  tots 
del  no-ser-res  l'irresponsable  paül 

Vesseu-me  1  vi  daurat 
que  vull  desfer-me  del  volé  y  pensar! 

vesseu-me  1  vi  daurat 
y  tornaré  a  la  fúria  natural. 
Sota  la  meva  pell, 
vi  de  flama,  vi  daurat, 
sota  la  meva  pell 
fes  reneixe  Is  desitjós  naturalsl 

Glòria  a  Clodius  que  guarda 
en  les  coves  bullint  vi  de  cent  anys! 
glòria  al  vi  que  en  nosaltres  ressucita 
desitjós  que  dormien  fa  mil  anys! 
(Esclamacions,  crits,  gatzara  boja:  els  homes  abracen  la  corte- 
sana; les  sacerdotesses  y  les  sonadores  de  flauta  li  aboquen 
flors  als  peus  y  surten:  els  gladiators  desapareixen  y  en 
mitg  d'aquest  brugit  Gorgies,  cambiant  ab  la  hetaira  la 
corona,  després  de  besar-la  fa  un  brindis  curt,  y  resta  com 
adormit,  el  cap  repenjat  en  V espatlla  d'ella.) 
Cap  got,  mellor  got 
hi  ha  enlloc  que  ta  boca? 
cap  vi,  mellor  vi 
que  ta  sang  no  s  troba; 
filla  d'Evohé, 
Evohé  fet  dóna, 
obre  Is  sarments  gegants  de  tos  dos  braços 
y  dormiré  assota! 
(Lleugers  murmuris  de  l invasió  a  t altra  banda  del  poble.  Sob- 
tadament, descompost,  boig  d'aspecte,  arriba  NetJiú,  portant 
la  torbació  a  la  taula  de  V orgia.) 

ESCENA  II 
Dits  y  Nethú 
Nethú 

Remat  llatíl  vénen  els  llops  del  Nordl 
cabres  y  bócs,  es  arribada  l'hora... 
Remat  llatíl  sota  la  vostra  sang 

pareu  ben  bé  les  copesl 
Remat  llatíl  la  nostra  esclavitut 
afamada  de  carn  obre  la  boca! 
fugiu,  entreu  al  mar,  ompliu  les  naus, 

fugiu  de  casa  vostra! 
Heu  acabat,  heu  acabat  ben  bé! 
heu  buidat  dolçament  l'ultima  copa! 
Fills  d'Evohé,  Gorgies  y  Rodia,  aneu! 

La  terra  s  fa  matronal 
La  terra  s  fa  matrona,  infants  dels  déus, 
jovenesa,  caricies,  aneu!  fóra! 
Avui  que  n'es  moment  de  desposar-se 
la  terra  vol  ser  nostra! 
(Acaba  la  seva  per  oració  y  Rodia  indica  ab  un  gest  als  demés 
que  la  deixin  sola  ab  Nethú.  Quan  són  fora,  Rodia,  que  ha 
escoltat  a  Nethú  embadalida,  omple  un  cràter  de  vi  novell 
y  agafant-lo  ab  les  dugués  mans  atravessa  V escenari  y  li 
ofereix.) 

Rodia 

Begui  l'espòs  de  la  feconda  Terra! 

Nethú 

No  es  precis  beure  en  els  moments  de  viure! 

RODIA 

Nethú!  Nethúl  doncs,  no  t  recordes  ja 
de  les  teves  antigues  prometences? 
Nethú,  tota  la  nit  —  que  llarga  nit!  — 
vanament  t'he  esperat  en  la  finestra., 
mos  aimadors  llatins  passaven  tots, 
la  meva  pobra  cambra  ha  estat  deserta... 
Què  vols,  Nethú,  mon  sol  amor,  de  mi? 

Nethú 

Rodia,  que  fugisl  —  somni  de  Bellesa  — 

que  ten  vagis  endins,  endins  del  mar, 

—  visió  daurada  —  entre  les  blanques  veles, 

recort  misteriós  del  goig  antic, 

planant  sobre  la  meva  descendència! 

Rodia 

Jo  vull  ser  teva. 

Nethú 

Jo  no  vull  que  ho  siguis. 
Jo  no  t  vull  aprop  meu  —  intacta  meva  — 
els  teus  germans  t'han  fet  petons  de  nins 
y  ton  cos  d'hetaira  encara  es  verge. 
A  mon  primer  petó  —  font  d'aigües  clares  — 
regalaries  sang  sobre  la  terra, 
y  tota  tu,  —  Bellesa  —  profanada, 
ta  carn  de  flama  devindria  espessa... 
Fuig!  fes-te  somni,  y  visió  y  recort! 
les  naus,  vibrants  de  compassió,  t'esperen  . 


~  46  - 


RODIA 

Mon  espòsl  Mon  amicl  Mon  sol  company  I 
Nethtj 

No  es  temps  encara,  la  companya  meval 
Per  la  primera  volta  ens  hem  trobat, 
y  ens  separem,  amor,  per  la  primera! 
Jo  soc  la  força  y  el  repòs  ets  tu: 
jo  soc  el  pensament,  tu  la  Bellesa; 
encara  no  són  temps  de  viure  junts. 
Les  naus  te  criden,  estimada,  ves-teni 

RODÍA 

Sola  tinc  de  partir?  Sola  entre  Is  meus 
després  de  fondre-m  en  les  flames  teves? 
Tota  jo  sento  que  m  desfaig  en  tul 

Nethij 

Rodia,  encara  no  es  temps:  allunya-t,  ves-tenl 

Jo  tinc  missió  que  practicar  per  tu. 

Vinc  a  parar-te  1  llit  sobre  la  terral 
( Se  fan  propers  els  remors  de  V  invasió.  Nurión  que  ve  furiosa 
cercant  Nethú,  veient-lo  que  conversa  amorosament  ab  Rodia 
el  fereix  per  V  espatlla  ab  la  seva  llança',  cau  Nethú,  Nu- 
rión vol  rematar-lo  y  Rodia  la  detura.  Al  moment  de  caure 
ferit  Nethú  arriben  Bar,  els  Guerrers  y  el  fill  de  Nethú.) 

Rodia,  a  Nurión 

Dóna,  pietatl  si  llei  o  sentiment 

han  fet  vostre  aquest  home: 
dóna,  pietat!  vos  ha  sigut  fidel; 

men  vaig  perquè  m  rebutja... 

Ditjosa  vós  que  aquí  resteu  ab  ell! 

Si  preguntés  per  mi, 
digueu-li  que  alià  vaig,  al  mar,  al  blau, 
al  insondable  mar  on  ningú  mana... 

NURIÓN 

Es  veritat,  Nethú?  (Abraçant-lo.)  digues,  m'estimes? 

Ohl  mira  1  nostre  fill  victoriósl 

Mira-1...  —  que  bé  hi  viurem  aquí  tots  junts! 

Nethú 

Ohl  sí,  vull  viure!  ajuda-m!  viure  molt!... 

Vull  parar-li  la  cambra  per  quan  torni! 
( Rodia,  mullant  la  seva  corona  en  la  ferida  de  Nethú  sen  Ta 
cap  a  les  naus.  Al  mitg  de  1  escena  formen  un  grup  Nethú 
mitg  ferit  apoiant  el  cap  en  un  genoll  de  Nurión;  Bar  y  el 
fill  de  Nethú  estaran  drets  en  el  fons  ab  els  demés  guerrers 
contemplant  ergullosos  la  desfeta  dels  llatins.  La  dignitat  y 
la  bellesa  de  Rodia  fan  que  tot-hom  li  obri  pas  fins  que 
arriba  a  les  naus.  Llavors  se  gira  y  una  llum  sobtada  apar 
sortir  d'ella.  —  Tots  semblen  com  ferits  y  admirats  de  tanta 
Bellesa,  Ella  fa  un  signe  de  comiat  a  tots  y  molt  suaument 
vibra  el  cant  dels  remers  grecs  guardadors  de  la  bellesa.') 

Chor  de  remers,  de  dins 

Rodia,  nosaltres  t'acullirem, 
sobre  les  aigües  te  bregarem... 
Rodia!  Bellesa!  remem  piadososl... 


TELÓ  PAUSAT 


1  pesseta, 


